March 25, 2022 – Swartland Joernaal Skip to content
Swartlanders wys hul staal in Epic
Die Swartlandse duo, Fietie Rocher en Henko Burden, neem nou deel aan die Absa Cape Epic. Die twee het Maandag in uitdagende toestande van 46 grade celsius die eerste skof van 92km met 'n 2850m-klim voltooi. Die fietstoer kom Sondag tot 'n einde. Hulle het die skof in 3:43.00 voltooi en in hul afdeling 'n 144ste plek behaal. Die twee neem onder die vaandel van Atlas Staal deel. Die tweede been vind strek vanaf Lourensford Wynlandgoed tot Greyton oor 123km, met 'n 2350 klim. Vandag se been, oftewel been drie, is in en rondom Greyton en strek ook 101km, met 'n 2250 klim. Volgens hom moes hulle Maandag 'n uitdagende deel, "Die Nek", aangedurf. "Ons het hom maar uitgestap. Ek dink net die voorste ryers kon daar uit. Hier van die middelveld af agtertoe, kon ons nie daar uit nie. Maar, ons voel goed en is positief vir die deel wat voorlê."
In Swartland Joernaal se gesprek gisteroggend met hom, was hy positief en opgeruimd oor die dag wat voorlê.
Gholf vir buurtwag
Gholf vir buurtwag: Die 2022-weergawe van die jaarlikse Rydercup-gholfuitdaag op Malmesbury, is die afgelope naweek op die lowergroen setperke van dié gholfbaan gespeel. Soos oudergewoonte het die vier spanne, Destroyers, Super Unicorns, Gardonians en Young Tigers weer sake uitgespook. Na die oggend se dubbelspel het die Destroyers die voortou geneem met die Gardonians kort op hulle hakke. Die Destroyers het egter teen die middag sterker deurgekom en in totaal 31.5 punte ingepalm om vir 'n derde agtereernvolgende jaar die beker te wen. Die dag gaan oor meer as golf en hierdie jaar was die dag ten gunste van Brotherhood Neighborhood Watch van Malmesbury wat hard werk om die gemeenskap van Malmesbury te beveilig.
Op 25ste wolveiling van die 2021/2022 seisoen, het die Cape Wools Merino aanwyser met 2.1% vir nie-RWS en 3.2% vir RWS wol gedaal teenoor die vorige veiling en teen 'n skoonprys van R166.14/kg en R193.06/kg, onderskeidelik gesluit.
Die Rand het 1.3% sterker verhandel teen die VSA Doller, ooreenstemmend dieselfde tyd van die vorige veiling.
Die grootste verandering die week, was in die 20.0 mikron segment, met 'n algemene daling van 3.4%. Volhoubaar gesertifiseerde wol het 43% van die Merino wol aanbieding uitgemaak. Daar is in totaal 7 615 bale aangebied, waarvan 94.1% verkoop is.
Op die OVK veiling is 2 314 bale aangebied, waarvan 97.0% verkoop is.
Die hoogste prys op die OVK veiling, van R226.00/kg, is behaal vir 'n 1 baal lot CMY van 16.5 mikron, uit die skeersel van Bibby Boerdery vanuit die Frankfort distrik. Die koper was Stucken & Co.
Liggaamsbouer op 47
Werner Rautenbach (tweede van links), sakeman en nou ook liggaamsbouer van Malmesbury, het die afgelope naweek aan die David K Classic-ontwikkelingskompetisie deelgeneem. Hy het 'n eerste plek behaal in die afdeling vir liggaamsbou vir mans bo 85kg. Die komende naweek sal hy weer sy spiere wys in nog 'n kompetisie. Volgens Rautenbach sou dit nie vir hom moontlik gewees het om hierdie nuwe uitdaging aan te durf as dit nie vir sy vrou, Mariette, was nie.
Samoa val vas
Die rugbyspan van die Samoa-rugbyklub van Moorreesburg het die naweek kragte gemeet teen die span van Vredenburg en met 29/18 die onderspit gedelf. Foto: Ghida Visser